Die wêreld in foto’s – 5 September 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kanada se Khem Birch (regs) in aksie teen Senegal se Youssoupha Ndoye (links) tydens hulle Fiba-basketbalwedstryd in Dongguan in die Guangdong-provinsie, Suid-China. (Foto: AP) Cleveland Indians se Shane Bieber in aksie tydens die eerste skof van die bofbalwedstryd teen Chicago White Sox in Cleveland. (Foto: Tony Dejak, AP) Orkaan Dorian het verwoesting gesaai in die Marsh-hawe, Abaco-eiland, Bahamas, soos te sien in hierdie lugfoto. Volgens die Bahamiaanse minister van gesondheid weet hulle tot dusver van ongeveer 20 sterftes. (Foto: Gonzalo Gaudenzi, AP) Die Parlement in Londen. Die Britse eerste minister het ŉ groot parlementêre nederlaag ervaar wat sy posisie verswak het. (Foto: Matt Dunham, AP) Nonne wag in spanning om pous Franciskus te sien by die Apostoliese pouslike setel in die hoofstad Maputo in Mosambiek. Die pous skop ŉ pelgrimstog in Suider-Afrika af met sy strategiese besoek aan Mosambiek net weke ná die regerende party se gewapende opposisie ŉ nuwe vredesooreenkoms onderteken het en weke voor die nasionale verkiesing. (Foto: Ben Curtis, AP)